
Na osnovu člana 111. Zakona o osnovnom odgoju i obrazovanju (,,Službeni glasnik Unsko-sanskog kantona", broj: 19/2023 i 20/24),  člana  8.  i  9. Kolektivnog ugovora za djelatnost predškolskog i osnovnog obrazovanja i odgoja  za  teritorij  Unsko-sanskog kantona („Službeni glasnik USK-a, broj: 11/24), Pravilnika za prijem u radni odnos u osnovnim i srednjim školama Unsko-sanskog kantona  („Službeni glasnik Unsko-sanskog kantona, broj: 29/21), Saglasnosti za raspisivanje konkursa Ministarstva obrazovanja, nauke, kulture i sporta USK-a broj: 10-34-10687-2/26 od 16.09.2026.godine te Odluke Školskog odbora broj: 604/26 od 25.09.2026. godine  JU OŠ „Jezerski“, Bosanska Krupa raspisuje 

K O N K U R S
za prijem radnika u radni odnos 

	Redni broj
	
Radno mjesto
	
Broj sati 
	
Vrijeme angažiranja 

	1. 
	Nastavnik matematike
	4 časa
	na određeno radno vrijeme,a najduže do kraja školske 2026/27. godine

	2. 
	Nastavnik informatike
	4 časa
	na određeno radno vrijeme,a najduže do kraja školske 2026/27. godine

	3. 
	Nastavnik likovne kulture
	7 sati
	na određeno radno vrijeme, do povratka radnika s funkcije, a najduže do kraja školske 2026/27. godine

	4. 
	Nastavnik islamske vjeronauke 
	12 časova
	na određeno radno vrijeme, do povratka radnika s funkcije, a najduže do kraja školske 2026/27. godine

	5. 
	Pomoćnik u nastavi/asistent,
	3 izvršioca
	na određeno radno vrijeme,a najduže do kraja školske 2026/27. godine



OPIS POSLOVA: 
Opis poslova za pozicije broj 1-4: Nastavnici organizuju i izvode nastavu prema nastavnom planu i programu, izrađuju prilagođeni plan i program za djecu s teškoćama u razvoju, pripremaju i ocjenjuju školske pismene zadatke i pismene ispite, organizuju i održavaju konsultacije učenika u izradi domaćih zadataka, održavaju popravne ispite, potiču i pomažu vanastavne aktivnosti učenika, organizuju i provode takmičenja učenika prema planu i programu škole, pripremaju izvještaj o radu odjeljenja u kojem je razredni starješina i vode razrednu administraciju, rade na svom stručnom i pedagoško-metodskom usavršavanju, učestvuju u radu stručnih i drugih organa škole, surađuju sa roditeljima učenika, obavljaju i druge poslove određene Zakonom, Pedagoškim standardima, Pravilima i drugim općim aktima škole po nalogu direktora.
Opis poslova za radno mjesto od rednim brojem 5.:
a) Pomoć u učenju, komunikaciji i  socijalnoj uključenosti:  
· dodatno objasniti zadatak učeniku  
· dodatno pročitati zadatak učeniku  
· usmjeravati pažnju učenika na  nastavne aktivnosti  
· poticati učenika na izvršavanje  zadanih uputa  
· voditi/usmjeravati učenika u  izvršavanju zadataka na nastavnome  materijalu  
· pomagati učeniku u korištenju  pedagoško-didaktičkih pomagala  (Brailleova pisma taktilne i/ili  elektronično-akustične opreme  te drugih specifičnih pomagala  opreme)  
· poticati učenika na suradnju s ostalim  učenicima  
· upozoravati na štetnost i posljedice  neprihvatljivih oblika ponašanja  
· dodatno objašnjavati pravila rada i igre  
b) Pomoć u kretanju:  
· voditi učenika koji hoda uz nečiju  pomoć  
· pomagati učeniku koji se kreće u  kolicima pri prelaženju prepreka  
· voziti učenika u kolicima koji se ne  može samostalno voziti u prostoru  škole  
c) Pomoć u obavljanju školskih aktivnosti  i zadataka:  
· dodavanje školskog pribora  
· tehnička pomoć u pisanju  (pridržavanje ruke i prstiju šake u  funkcionalnom položaju)  
· pisanje prema diktatu učenika  
· pridržavanje udžbenika, fiksiranje  radnih listića i bilježnica za radnu  podlogu  
· pomoć pri izvođenju praktičnih  radova prema uputi nastavnika i na  molbu učenika  
· pomoć učeniku u provođenju  prilagođenog programa tjelesnozdravstvene  kulture  
· pomoć učeniku u provođenju  vanučioničke nastave uz prethodnu  potvrdu liječnika školske medicine  izdanu na zahtjev škole u navedenu  svrhu.

OPĆI UVJETI ZA IZBOR NA UPRAŽNJENA RADNA MJESTA:
a) da je državljanin BiH;
b) da je stariji od 18 godina;
c) da ima odgovarajuću diplomu, odnosno stepen stručne spreme utvrđen Nastavnim planom i programom za osnovne škole ili Pedagoškim standardima i normativima za osnovno obrazovanje;
d) da je zdravstveno sposoban za obavljanje poslova određenih za to radno mjesto;
e) da nije obuhvaćen odredbom člana IX.1. Ustava BiH;
f) da nije osuđen za krivično djelo koje ga, s obzirom na prirodu krivičnog djela, čini nesigurnim ili na drugi način nepodobnim za rad s djecom;
g) da se protiv njega ne vodi krivični postupak;
Lica koja su rođena poslije 1980. godine nisu dužna podnositi dokaze o ispunjavanju uvjeta iz tačke e).

POSEBNI UVJETI:
Za pozicije broj od 1. do 4.: Završena viša (VI) ili visoka školska sprema (VII) nastavničkog smjera (prema poziciji na koju se konkuriše), odnosno I, II i III ciklus bolonjskog visokoobrazovnog procesa na nastavničkom fakultetu ili drugih fakulteta koji u skladu sa studijskim programom u svom Nastavnom planu i programu izučavaju nastavničke sadržaje.
Za poziciju broj 5: 
a) visoko obrazovanje (180 i 240) ECTS, defektolog bilo kojeg usmjerenja/edukator-rehabilitator, logoped-surdoaudiolog,
b) visoko obrazovanje (180 i 240) ECTS, nastavničkog usmjerenja, pedagog, psiholog, pedagogpsiholog, socijalni radnik,
c) visoko obrazovanje (180 i 240) ECTS, nenastavničkog usmjerenja sa položenom pedagoško-psihološkom grupom predmeta.
Osobe iz tačaka b) i c) trebaju imati dodatno stručno osposobljavanje uz certificiranje kroz program koji realizira Ministarstvo obrazovanja, nauke, kulture i sporta ili ga provodi druga institucija ili organizacija koja ima odobrenje Ministarstva za realizaciju osposobljavanja pomoćnika u nastavi/asistenta.

UZ PRIJAVU KANDIDATI  SU DUŽNI PRILOZITI  DOKAZE  O ISPUNJAVANJU  PROPISANIH UVJETA:

1) svojeručno potpisana pisana prijava na konkurs sa kratkom biografijom, kontakt podacima kandidata, tačnom naznakom na koju poziciju konkuriše i tačno navedenom dokumentacijom koja se prilaže uz prijavu na konkurs,
2) diploma/svjedodžba o stečenoj stručnoj spremi ili akademskom zvanju, ovjerena kopija,
3) izvod iz matične knjige rođenih, original ili ovjerena kopija,
4) uvjerenje o državljanstvu (ne starije od 6 mjeseci), od dana objavljivanja konkursa,
5) ovjerena izjava kod nadležnog organa da nije otpušten iz državne službe kao rezultat  disciplinske mjere na bilo kojem nivou vlasti u BiH,
6) druge dokaze o ispunjavanju uslova za to radno mjesto utvrđene Zakonom, Nastavnim planom i programom, Pedagoškim standardima i Pravilnikom o unutrašnjoj organizaciji i sistematizaciji radnih mjesta,
7) Rješenje/uvjerenje nadležnog kantonalnog/općinskog organa o priznavanju svojstva užeg člana porodice šehida/poginulog branioca, člana porodice nestalog i umrlog branioca, dobitnika ratnog priznanja i odlikovanja, člana porodice poginulog, umrlog i nestalog dobitnika ratnih priznanja i odlikovanja, ratnog vojnog zarobljenika i demobilisanog branioca, ratnog vojnog invalida, civilne žrtve rata i člana porodice civilnih žrtava rata.
U  SLUČAJU  POTREBE PRIMJENE ČLANA 11., stav  (5) i  (6) Pravilnika  za prijem u radni odnos u osnovnim i srednjim školama Unsko-sanskog kantona („Službeni glasnik USK-a, broj:29/21) kandidati su dužni dostaviti dodatnu dokumentaciju:
1) Uvjerenje o dužini radnog iskustva na poslovima radnog mjesta za koje konkuriše  (uvjerenje poslodavca kod kojeg  je kandidat radio ili radi, koje mora biti precizno i detaljno, odnosno u kojem treba da stoje podaci o tome na kojim poslovima je kandidat radio, naziv radnog mjesta i stručna sprema, vremenski period obavljanja poslova, te da li su to poslovi na puno ili nepuno radno vrijeme. Poslodavac je dužan nepuno radno vrijeme preračunati u puno radno vrijeme.
2) Kandidati koji su obuhvaćeni Zakonom o dopunskim pravima branioca  i članova njihovih porodica Unsko-sanskog kantona  dužni  su  dostaviti  rješenje nadležnog organa o pripadajućim pravima koje glase na njihovo ime. 

Dokumentacija koja se podnosi uz prijavu mora biti u originalu ili u ovjerenoj kopiji i ne može biti starija od 6 mjeseci.

Izbor i prijem kandidata prijavljenih na konkurs izvršit će se na osnovu Pravilnika za prijem u radni odnos u osnovnim i srednjim školama Unsko-sanskog kantona („Službeni glasnik USK-a, broj: 29/21), u daljem  tekstu: ,,Pravilnik"

Komisija za izbor nastavnika i stručnih saradnika, Komisija za izbor sekretara i knjigovođe i Komisija za izbor pomoćno-tehničkog osoblja obavit će postupak  izbora  kandidata  koji  ispunjavaju  uvjete konkursa. O terminu postupka izbora  kandidati će biti obavješteni putem telefona, a  lista  kandidata se objavljuje i na oglasnoj table škole. Za kandidate koji se ne odazovu pozivu, u datom zakonskom roku prijave se neće razmatrati. Kandidati koji se nisu kvalifikovali u daljnju proceduru će biti obavješteni pismenim putem sa poukom o pravnom lijeku od strane škole.

Konkurs ostaje otvoren 8 (osam) dana od dana objavljivanja u dnevnim/sedmičnim novinama.“

Nepotpune, neuredne i neblagovremene prijave neće se uzimati u razmatranje.

Izabrani kandidati su dužni prije stupanja na posao dostaviti ljekarsko uvjerenje nadležne zdravstvene ustanove koje ne može biti starije od 6 mjeseci i uvjerenje o nekažnjavanju  koje izdaje Ministarstvo unutrašnjih poslova prema mjestu rođenja osobe.

Za dodatna obavještenja i informacije u vezi konkursa možete kontaktirati školu /sekretara  na broj: 037-481-063

Prijave sa potrebnom dokumentacijom dostaviti u roku od  8 (osam) dana od objave javnog  konkursa Komisiji,  u zatvorenoj  koverti  putem  pošte, preporučeno na adresu 
Prijava na konkurs:

JU Osnovna škola "Jezerski",
Jezerski 60,
77241 Jezerski, Bosanska Krupa
sa naznakom „NE OTVARAJ - PRIJAVA NA JAVNI KONKURS".
                                                                                              Direktor škole,
                                                                                           Hadis Harčević, prof


Jezerski bb., 77 241 Jezerski
Tel/fax: +387 37 481 – 063
e-mail: osjezerski@hotmail.com

